**ZÁPISNICA**

**zo 7. zasadnutia Akademického senátu FSV UCM v Trnave v akademickom roku 2021/2022**

**zo dňa 17. júna 2022**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 7. zasadnutia AS FSV UCM
3. Kontrola plnenia uznesení z predchádzajúceho zasadnutia
4. Kooptácia členov AS FSV UCM
5. Voľba dekana FSV UCM na funkčné obdobie 2022 – 2026
6. Návrh – úprava zloženia komisií AS FSV UCM
7. Rôzne
8. Záver
9. **Otvorenie zasadnutia AS FSV UCM v Trnave**

Predsedníčka AS FSV UCM, doc. PhDr. Mgr. Oľga Bočáková, PhD., mim. prof. otvorila 7. zasadnutie AS FSV UCM v akademickom roku 2021/2022 a privítala prítomných členov AS FSV UCM a členov vedenia FSV UCM.

1. **Schválenie programu 7. zasadnutia AS FSV UCM v Trnave**

Predsedníčka AS FSV UCM oboznámila členov AS FSV UCM s programom zasadnutia senátu. Navrhla vymeniť body programu č. 5. a 6., t. j. aby voľba dekana FSV UCM bola posledným bodom programu.

**Návrh č. 1:**

**Predsedníčka AS FSV UCM navrhla hlasovanie o programe 7. zasadnutia AS FSV UCM.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2022**

**Členovia AS FSV UCM odsúhlasili program 7. zasadnutia AS FSV UCM.**

**3) Kontrola uznesení zo 6. zasadnutia AS FSV UCM v akademickom roku 2021/2022**

Tajomníčka AS FSV UCM, Mgr. Simona Galfyová, konštatovala, že z predchádzajúceho zasadnutia nebolo potrebné splniť žiadne uznesenie.

1. **Kooptácia členov AS FSV UCM**

Podpredsedníčka AS FSV UCM, Ing. Jana Osuská, odovzdala osvedčenia novým členom AS FSV UCM, PhDr. Richardovi Brixovi, PhD. za zamestnaneckú časť, a Mgr. Natálii Brovina Mulinovej za študentskú časť, ktorí nahradili pôvodných členov senátu.

1. **Návrh – úprava zloženia komisií AS FSV UCM**

Predsedníčka AS FSV UCM predstavila prítomným návrh na úpravu zloženia komisií senátu. Vo finančnej komisii navrhla za členku PhDr. Zuzanu Drakovú, PhD. namiesto PhDr. Lenky Stanovej, PhD., ktorá je toho času na materskej dovolenke. Doc. JUDr. Bystrík Šramel, PhD., predseda legislatívnej a volebnej komisie, navrhol za člena PhDr. Petra Šamalíka namiesto JUDr. Sabiny Helešiovej, ktorá k 1. júnu 2022 prerušila doktorandské štúdium. V pedagogickej komisii skončilo členstvo Mgr. Denisovi Vengrínovi, ktorý 7. júna 2022 úspešne ukončil magisterské štúdium.

**Návrh č. 2:**

**Predsedníčka AS FSV UCM navrhla hlasovanie o novom zložení komisií AS FSV UCM.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2022**

**Členovia AS FSV UCM odsúhlasili nové zloženie komisií AS FSV UCM.**

1. **Voľba dekana FSV UCM na funkčné obdobie 2022 - 2026**

Predsedníčka AS FSV UCM vyzvala členov senátu, aby ešte v prípade záujmu položili otázky kandidátovi na dekana, doc. PhDr. Petrovi Horváthovi, PhD., ktorý na predchádzajúcom zasadnutí Akademickej obce FSV UCM prezentoval svoje vízie rozvoja a smerovania fakulty. Nikto z prítomných nemal pripomienky ani otázky.

Predsedníčka AS FSV UCM doc. PhDr. Oľga Bočáková, PhD. požiadala hostí senátu, aby opustili miestnosť. Predsedníčka volebnej komisie, Ing. Jana Osuská, podrobne vysvetlila podmienky a organizáciu volieb v zmysle Volebného poriadku pre voľbu kandidáta na dekana Fakulty sociálnych vied Univerzity sv. Cyrila a Metoda v Trnave.

**V prvom kole volieb získal kandidát na funkciu dekana FSV UCM, doc. PhDr. Peter Horváth, PhD., potrebných 11 hlasov na víťazstvo vo voľbe kandidáta na dekana FSV UCM.**

**Uznesenie č. 3/2022:**

**Členovia AS FSV UCM zobrali informácie o priebehu volieb, spísaní zápisnice z voľby dekana FSV UCM v Trnave na funkčné obdobie r. 2022-2026, podpísaní zápisnice všetkými členmi volebnej komisie a predsedníčkou AS FSV UCM na vedomie.**

Zápisnica z volieb dekana je jednou z príloh tejto zápisnice.

1. **Rôzne**

Predsedníčka AS FSV UCM otvorila diskusiu a vyzvala prítomných, aby sa do nej zapojili svojimi návrhmi a podnetmi. Nikto z prítomných nemal ďalšie návrhy a pripomienky.

1. **Záver**

Predsedníčka AS FSV UCM poďakovala všetkým prítomným za účasť na zasadnutí senátu a ukončila rokovanie.

V Trnave 20. júna 2022

**Zapísala**: Mgr. Simona Galfyová ...........................................

**Overil:** PhDr. Martin Švikruha, PhD. ...........................................

**Schválila:** doc. PhDr. Mgr. Oľga Bočáková, PhD., mim. prof. ...........................................

**Prílohy:**

1. Zloženie komisií AS FSV UCM
2. Zápisnica z volieb dekana
3. Prezenčná listina